Cabriolé

miniatura|300px|Mazda MX-5, un cabriolé moderno.
Un **cabriolé** (tamén chamado **convertible** ou **spider** para os modelos italianos) é un tipo de carrozaría de automóbil sen teito ou cuxo teito pode ou ben quitarse ou ben pregarse e gardarse no maleteiro. Este teito, denominado capota, pode ser de vinilo, tea, plástico ou de metal; popularmente chámase **cabrio** e en ocasións denomínase erroneamente **cupé** debido á mercadotecnia que levaron a cabo os fabricantes de automóbiles cando comezaron a xuntar as denominacións **cupé-cabriolet** para referirse aos convertibeis conformados con teito metálico. Practicamente todos os convertibeis teñen dúas portas laterais, debido a que as aperturas máis grandes causarían problemas estruturais no chasis.

## Historia 
[miniatura|[Lincoln Continental, cabriolé con catro portas.]] 
Ao principio do século XX o cabriolé foi o deseño por omisión. Non foi senón ata 1910 que Cadillac introduciu o primeiro automóbil de deseño pechado. Unha combinación de motores débiles e a percepción de que un automóbil así deseñado asemellábase a un vagón, derivou en que os automóbiles de teito metálico non tivesen moita demanda nese tempo. Ata mediados dos anos vinte, os convertibeis foron os vehículos máis vendidos, xa que a súa construción, por entón máis sinxela que os "sedán" de carrozaría pechada, permitían unha maior facilidade técnica na súa construción e un prezo máis axustado aos "petos" da época. Máis tarde, os convertibeis fabricáronse con menos frecuencia, posiblemente debido a unha combinación de factores, entre eles, unha esixencia do goberno dos Estados Unidos, a mediados dos anos 70, para incrementar a seguridade en caso de envorco, o que fixo dubidar aos fabricantes sobre a súa venda ante tales restricións. Nesa década, o modelo xa case desaparecera e, en 1976, o Cadillac Eldorado foi publicitado como "O último cabriolé de Estados Unidos". Durante este período de baixa produción de convertibeis, o modelo T-top converteuse nunha alternativa popular aos convertibeis, especialmente nos chamados *muscle car*. Noutras partes do mundo, Europa, en particular, a produción de convertibeis foi continua, con varios modelos destacados.

Non foi ata a década de 1980 que regresaron os convertibeis ao mercado estadounidense, alcanzando a súa reconsolidación no gusto da xente co Mazda MX-5, na década de 1990. Aínda en 2007, a maior parte dos fabricantes de automóbiles ofrecen modelos convertibeis. Outro caso de cabriolé é o Ford Galaxie, fabricado en 1966 e un dos seus exemplares, foi obsequiado ao Goberno de Chile, pola Raíña Isabel II de Inglaterra durante unha visita oficial a Chile. 
[miniatura|200px|Cabina de piloto dun [Morgan Motor Company|Morgan roadster actual.]]

## Roadster 
[miniatura|[Alfa Romeo Spider de 1966.]]

Un automóbil deportivo bipraza con carrozaría cabriolé adóitase denominar **Roadster**. Son xeralmente moi lixeiros e de tracción traseira. O termo provén do inglés, e utilizábase para describir aos antigos deportivos convertibeis, que dispoñían de dúas prazas e un asento pregable para outras dúas persoas aloxado no maleteiro. Nalgúns modelos antigos non existía capota algunha, senón que o automóbil sempre quedaba ao aire libre e non había portelos laterais. O Jaguar XK ten as características do típico roadster inglés. 
Coa crise do petróleo da década de 1970, os deportivos diminuíron as súas vendas e os roadsters desapareceron. En 1989, a marca xaponesa Mazda reinventou o roadster co seu MX-5.

Os fabricantes italianos como Alfa Romeo, Fiat e Ferrari designan este tipo de carrocería como **Spider** (ou Spyder). Os alemáns adoitan chamalos **Speedster** e un coche clásico alemán que usa esta terminoloxía lingüística viría ser o Porsche 356 Speedster. Os termos Spider e Speedster son moi comúns en certas rexións.

Cabe sinalar que existe unha versión da orixe do nome "spider" que se remonta a un tipo de pequena carruaxe de cabalos chamada Sulky do século XIX popular nos Estados Unidos, moi lixeira, dunha soa banqueta, dotada dunhas béstas grandes e moi flexibles que achegaban unha confortable comodidade aos viaxeiros. As enormes rodas que tiña conferíanlle un aspecto estraño. Unha dama bautizouno enseguida: parece un "spider" (araña en inglés).

## Teito targa (*Targa Top*) 
[miniatura|Carrozaría tipo «targa» nun [Porsche 914.]]

O **Targa Top**, tamén coñecido como o **Surrey Top**, é un tipo de carrozaría semicabriolé de automóbil, trátase dunha carrozaría aberta que dispón dunha barra de protección en caso de accidentes (a miúdo moi ancha), unha fiestra traseira fixa ou desmontable e unha sección do teito entre o parabrisas e a barra de protección que pode desmontarse con facilidade.

O nome "targa" popularizouse coa introdución do Porsche 911 Targa de 1965, aínda que o primeiro coche de produción deste tipo foi lanzado realmente cinco anos antes e foi o Triumph TR4 en 1961, que o ofrecía como opción e comunmente coñecido como un "Surrey Top". Tamén foi utilizado nos Saab Catherina de 1964. O nome targa foi adoptado por Porsche na carreira de Targa Florio na cal competiron.

## *Open Air* (*Open Top* - *Rag Top*) 
O *Open Air* é un tipo de carrozaría semicabriolé, conformada por un teito de lona ou vidro removible. Unha característica deste tipo de carrozarías é que só a parte superior do automóbil pode ser desmontada ou pregada ademais que os vidros laterais e traseiros nalgúns casos non poden desmontarse. É o caso do Citroën C3 Pluriel, Volkswagen Polo e o Renault Twingo.

## Galería 
### Coche aberto e roadster 

Ficheiro:Late model Ford Model T.jpg|Ford Model T *circa* 1925, con mínima protección contra as inclemencias do tempo
Ficheiro:Bentley 4,5 Litre Sporting Four Seater 1929.jpg|Bentley 4½ Litre 1929 con complementos de luxo e pantallas laterais de parafuso
Ficheiro:1934 ford model 40 750 De Luxe Phaeton.jpg|Ford Phaeton 1934 coche aberto de catro portas
Ficheiro:1953.mg.td.arp.jpg|MG TD *circa* 1953, con teito brando manual, pantallas laterais desmontables manualmente con ventás de plástico transparente e ventá traseira de Polimetilmetacrilato.
Ficheiro:Lancia D23 Spyder 1953.jpg|Lancia D23 Spyder 1953
Ficheiro:1955 Porsche 550 Spyder interior.jpg|1955 Porsche 550 Spyder

### Convertibles 

Ficheiro:1950-nash-001.jpg|Nash Rambler Convertible "Landau" Coupe *circa* 1950 de perfil ríxido fixo
Ficheiro:Jaguar XK8 Cabriolet rear 20070520.jpg|Jaguar XK *circa* 2008, con ventá traseira de vidro calefactable e parte superior de tela totalmente automática con lona ríxida que se oculta integramente.
Ficheiro:1966 Mercedes-Benz 230SL convertible (10560521576).jpg|Mercedes SL 1964, dispoñible cun teito duro desmontable.
Ficheiro:1962 Lincoln Continental convertible (6262975751).jpg|Lincoln Continental *circa* 1962, catro portas con teito de funcionamento integral automático autoalmacenable
Ficheiro:Ma 1963 E-type.JPG|Jaguar E-type 1963, con teito de vinilo pregable
Ficheiro:1971eldofront.jpg|Cadillac Eldorado 1972, con teito de lona desmontable
Ficheiro:2cv pinkdylan frome.jpg|Citroen 2CV *circa* 1975, con teito abatible e portas ríxidas
Ficheiro:1986 RR Corniche II rear.jpg|Rolls Royce Corniche *circa* 1986, unha marca de prestixio de alta gama cunha cuberta de lona instalada manualmente
Ficheiro:Allante.jpg|Cadillac Allanté *circa* 1993, cunha cuberta de plástico ríxida desmontable, construída en Italia por Pininfarina, 56 corpos completos trasladáronse aos Estados Unidos á vez, nun Boeing 747 especialmente equipado para o seu ensamblaxe final en Hamtramck, Michigan.
Ficheiro:Volkswagen New Beetle Cabriolet Red IAA 2003.jpg|Volkswagen New Beetle *circa* 2003, con capota convertible de tea con forro interior, unha capa de illamento acústico e ventá traseira de vidro calefactable
Ficheiro:Porsche Boxster hr silver.jpg|Porsche Boxster *circa* 2004, con parabrisas de plástico transparente desmontable e unha parte superior doblada en Z, elevable automaticamente en 12 segundos tun teito duro opcional de 23 kg. (non se mostra)
Ficheiro:Citroen C3 Pluriel rear 20071104.jpg|Citroën C3 Pluriel *circa* 2007, un convertible multiconfigurable con teito téxtil enrolable e barras laterais ríxidas extraíbles
Ficheiro:Fiat 500C 1.2 8V Lounge – Heckansicht, 16. April 2011, Düsseldorf.jpg|A Fiat 500 (2007) convertible de perfil ríxido fixo
Ficheiro:Rolls Royce Phantom V State Landaulette 1966.jpg|1966 Rolls-Royce Phantom V landaulet
Ficheiro:Mercedes-Benz Typ 300 d Landaulet 2.jpg|Mercedes-Benz 300d landaulet en funcionamento

### Teito ríxido retráctil 

Ficheiro:1959 Ford Fairlane 500 Galaxie Skyliner convertible (7026234411).jpg|1959 Ford Fairlane 500 Skyliner
Ficheiro:Mazda MX-5 hardtop.jpg|Mazda Miata Power Retractable Hard Top (PRHT) *circa* 2007, con un teito duro de Policarbonato de 35 kg. e capacidade de carga idéntica á versión de teito brando
Ficheiro:Cadillac XLR 2006.jpg|Cadillac XLR *circa* 2007, con teito duro de aluminio totalmente retraible (é dicir, lixeiro) oculto por unha cuberta de lona autoalmacenable, o teito duro fabricouno unha empresa conxunta de provedores de Mercedes- Benz e Porsche
Ficheiro:Daihatsu.copen.arp.750pix.jpg|Daihatsu Copen *circa* 2001 con teito duro retraible, que se clasifica para a clase xaponesa ultra compacta kei
Ficheiro:Paris 2006 - Ford Focus CC.JPG|Ford Focus CC *circa* 2006 co teito retraído, o seu montaxe final realizado por Pininfarina
Ficheiro:Chevrolet SSR.jpg|Chevrolet SSR *circa* 2004, unha camioneta con teito duro retráctil, a súa parte superior deseñada por American Specialty Cars
Ficheiro:Volkswagen Eos Front-view.JPG|Volkswagen Eos *circa* 2007, a parte superior de cinco segmentos presenta un teito solar deslizante independente, feito por OASys

## Notas
## Véxase tamén
### Outros artigos
* Faetón
* Hatchback 
* Liftback 
* Sedán 
* Familiar 
* Limusina 
* Monovolume 
* Camioneta 
* Notchback 
* Cupé